sa sinabing yaon ay di umiimic ang bunying infanta'parang di naringig, at ualang halaga sa caniyang isip yaong carangalang bagay na binanguit. tunay na ualanguala sa loob niya nasa'cung sa hari siya'macasal na, ay maguing binyagan ang reyno nang francia'sa totoong dios ay magsikilala. magandang adhicang lubos na panimdim ni clotilde'di co lubhang pasayurin, ang condeng nagbigay nang regalong sinsing ay napaalam nang toua ay sabihin. nang siya'dumating sa reyno ng francia ang uica sa hari icaw po'magsaya, pagca'ang larawan mo po'tinangap na nang pinaglacbay cong irog mong infanta. lugod ay sabihin nang haring si clovis ang cay aurellanong uica'nang madingig, at biglang napaui sa caniyang dibdib yaong calumbayang di icatahimic. ipinatauag nang lahat ang guinoo sa sacop nang corte nang caniyang reyno, dumating na lahat naman sa palacio yaong tanang piling manga caballero.